पाएं अपने शहर की ताज़ा ख़बरें और फ्री ई-पेपरडाउनलोड करें
बिहार में लॉकडाउन का सख्ती से पालन करवाने का आदेश दिया गया है। पुलिस-प्रशासन इस आदेश का पालन करवाने के लिए सड़क पर उतर चुकी है। कई जिलों में तो DM व SP खुद ही सड़क पर उतर जांच अभियान चला रहे हैं। आखिर सरकार का आदेश है तो पालन तो करना ही पड़ेगा। लेकिन आदेश का पालन करवाने के अलग-अलग हथकंडों का उपयोग करने पर साहब कई बार अमानवीय हो जाते हैं। ऐसा ही एक मामला शेखपुरा से आया है, जहां प्रशासन ने दो युवकों को तेज धूप सड़क पर गुलाटी लगवाई। इन युवकों का कसूर बस इतना था कि ये लोग जरूरत का सामान खरीदने के लिए निकले थे।
दरअसल गुरुवार को अपर अनुमंडल पदाधिकारी राजीव कुमार गिरिहिंडा चौक के पास सख्ती से लॉकडाउन का पालन करवाने में जुटे थे। सड़क पर बेवजह घूमने वालों पर कार्रवाई कर रहे थे। इसी दौरान एक बाइक पर सवार दो युवक उधर से गुजर रहा था। अनुमंडल पदाधिकारी ने दोनों को रोक दिया। उनसे बाहर निकलने का कारण पूछा गया तो दोनों ने कहा कि जरूरत से सामान की खरीदारी के लिए निकले थे। इसके बाद अनुमंडल पदाधिकारी युवक को बाइक से उतार दिया और फटकार लगाने लगे। युवकों ने आगे से घर से नहीं निकलने की बात भी कही लेकिन किसी से उसकी एक न सुनी।
अपर अनुमंडल पदाधिकारी दोनों युवकों को तेज धूप में गर्म सड़क पर लेटाकर गुलाटी लगाते हुए कुछ दूर तक ले गए। उसके बाद दोनों को लॉकडाउन के नियमों के बारे में समझाते हुए भेज दिया और लॉकडाउन के नियमों का पालन करने का निर्देश दिया। घटना के बाद स्थानीय लोगों की मांग है कि प्रशासन सख्ती से लॉकडाउन का पालन करवाए इससे उन्हें दिक्कत नहीं है, लेकिन जो लोग दवा या अन्य जरूरी सामान खरीदारी के लिए निकले हैं उन्हें परेशान नहीं किया जाए। जांच के बाद ही उन पर कार्रवाई की जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn